ddrg/super_eurlex huggingface dataset:
*****

ΚΑΝΟΝΙΣΜΟΣ (ΕΟΚ) αριθ. 3128/86 ΤΟΥ ΣΥΜΒΟΥΛΙΟΥ

της 13ης Οκτωβρίου 1986

για την τροποποίηση του κανονισμού (ΕΟΚ) αριθ. 2169/81 περί καθορισμού των γενικών κανόνων του καθεστώτος ενισχύσεως βάμβακος

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ελλάδας, όπως τροποποιήθηκε από την πράξη προσχώρησης της Ισπανίας και της Πορτογαλίας, και ιδίως την παράγραφο 9 του πρωτοκόλλου αριθ. 4 περί του βάμβακος,

την πρόταση της Επιτροπής,

Εκτιμώντας:

ότι το πρωτόκολλο αριθ. 4 προβλέπει τη χορήγηση ενίσχυσης στην παραγωγή βάμβακος, το ύψος της οποίας καθορίζεται με βάση τη διαφορά που υπάρχει μεταξύ μιας τιμής στόχου και της τιμής στη διεθνή αγορά του μη εκκοκισμένου βάμβακος· ότι, για τον καθορισμό αυτής της τελευταίας τιμής, η τιμή του βαμβακόσπορου αποτελεί βασικό στοιχείο·

ότι το άρθρο 4 παράγραφος 4 του κανονισμού (ΕΟΚ) αριθ. 2169/81 (1), όπως τροποποιήθηκε τελευταία από τον κανονισμό (ΕΟΚ) αριθ. 1976/85 (2), προβλέπει ότι, στην περίπτωση κατά την οποία καμία προσφορά και καμία τιμή δεν μπορούν να ληφθούν υπόψη για τον προσδιορισμό της τιμής της διεθνούς αγοράς του βαμβακόσπορου, η τιμή αυτή καθορίζεται βάσει της αξίας των προϊόντων που λαμβάνονται κατά τη μεταποίηση των σπόρων αυτών· ότι η λειτουργία του καθεστώτος ενίσχυσης μπορεί να βελτιωθεί αν προβλεφθεί ότι, πριν από τον καθορισμό της τιμής του βαμβακόσπορου με βάση την αξία των προϊόντων που λαμβάνονται κατά τη μεταποίησή του, πρέπει να λαμβάνεται υπόψη η τιμή του βαμβακόσπορου που διαπιστώνεται στην κοινοτική αγορά, εφόσον η τιμή αυτή είναι αντιπροσωπευτική της πραγματικής τάσης που επικρατεί στην εν λόγω αγορά· ότι πρέπει, συνεπώς, να τροποποιηθεί το εν λόγω άρθρο 4,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 4 παράγραφος 4 του κανονισμού (ΕΟΚ) αριθ. 2169/81 αντικαθίσταται από το ακόλουθο κείμενο:

«4. Στην περίπτωση κατά την οποία καμία προσφορά και καμία τιμή δεν μπορούν να ληφθούν υπόψη για τον προσδιορισμό της τιμής της διεθνούς αγοράς του βαμβακόσπορου, η τιμή αυτή καθορίζεται βάσει των πλέον ευνοϊκών προσφορών και τιμών βαμβακόσπορων που διαπιστώνονται στην κοινοτική αγορά ή, αν οι εν λόγω προσφορές και τιμές δεν μπορούν να ληφθούν υπόψη, βάσει της αξίας των προϊόντων που λαμβάνονται κατά τη μεταποίηση των εν λόγω σπόρων στην Κοινότητα, μειωμένης κατά το κόστος της μεταποίησης.»

Άρθρο 2

Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 13 Οκτωβρίου 1986.

Για το Συμβούλιο

Ο Πρόεδρος

M. JOPLING

(1) ΕΕ αριθ. L 211 της 31. 7. 1981, σ. 2.

(2) ΕΕ αριθ. L 186 της 16. 7. 1985, σ. 1.
*****

ΚΑΝΟΝΙΣΜΟΣ (ΕΟΚ) αριθ. 2836/86 ΤΗΣ ΕΠΙΤΡΟΠΗΣ

της 12ης Σεπτεμβρίου 1986

περί παύσεως της αλιείας του βατραχόψαρου από πλοία με σημαία της Ισπανίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2057/82 του Συμβουλίου της 29ης Ιουνίου 1982 περί θεσπίσεως ορισμένων μέτρων ελέγχου των αλιευτικών δραστηριοτήτων που ασκούνται από σκάφη των κρατών μελών (1), όπως τροποποιήθηκε από τον κανονισμό (ΕΟΚ) αριθ. 3723/85 (2), και ιδίως το άρθρο 10 παράγραφος 3,

Εκτιμώντας:

ότι ο κανονισμός (ΕΟΚ) αριθ. 3721/85 του Συμβουλίου της 20ής Δεκεμβρίου 1985 για τον καθορισμό, για ορισμένα αποθέματα ιχθύων ή ομάδες ιχθύων, του συνόλου επιτρεπομένων αλιευμάτων για το 1986 και ορισμένων όρων υπό τους οποίους μπορούν να αλιευθούν (3), όπως τροποποιήθηκε τελευταία από τον κανονισμό (ΕΟΚ) αριθ. 2374/86 (4), προβλέπει τις ποσοστώσεις για το βατραχόψαρο για το 1986·

ότι, για να εξασφαλισθεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί·

ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων βατραχόψαρου στα ύδατα της διαιρέσεως CIEM VII από πλοία με σημαία της Ισπανίας ή νηολογημένα στην Ισπανία έφθασαν τις ποσοστώσεις που είχαν διατεθεί για το 1986,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το ποσό των αλιευμάτων βατραχόψαρου στα ύδατα της διαιρέσεως CIEM VII από πλοία με σημαία της Ισπανίας ή νηολογημένα στην Ισπανία εκτιμάται ότι έχει εξαντλήσει τις ποσοστώσεις που είχαν διατεθεί στην Ισπανία για το 1986.

Απαγορεύεται η αλιεία βατραχόψαρου, στα ύδατα της διαιρέσεως CIEM VII, καθώς επίσης και η παραμονή επί του πλοίου ή η μεταφόρτωση από πλοίο σε πλοίο και η εκφόρτωση βατραχόψαρου, που έχει αλιευθεί στη διαίρεση αυτή από πλοία με σημαία της Ισπανίας ή νηολογημένα στην Ισπανία από την ημερομηνία εφαρμογής αυτού του κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 12 Σεπτεμβρίου 1986.

Για την Επιτροπή

Antonio CARDOSO E CUNHA

Μέλος της Επιτροπής

(1) ΕΕ αριθ. L 220 της 29. 7. 1982, σ. 1.

(2) ΕΕ αριθ. L 361 της 31. 12. 1985, σ. 42.

(3) ΕΕ αριθ. L 361 της 31. 12. 1985, σ. 5.

(4) ΕΕ αριθ. L 206 της 30. 7. 1986, σ. 4.
*****

ΚΑΝΟΝΙΣΜΟΣ (ΕΟΚ) αριθ. 2890/86 ΤΗΣ ΕΠΙΤΡΟΠΗΣ

της 18ης Σεπτεμβρίου 1986

περί παύσεως της αλιείας βακαλάου από πλοία με σημαία του Βελγίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2057/82 του Συμβουλίου της 29ης Ιουνίου 1982 περί θεσπίσεως ορισμένων μέτρων ελέγχου των αλιευτικών δραστηριοτήτων που ασκούνται από σκάφη των κρατών μελών (1), όπως τροποποιήθηκε από τον κανονισμό (ΕΟΚ) αριθ. 3723/85 (2), και ιδίως το άρθρο 10 παράγραφος 3,

Εκτιμώντας:

ότι ο κανονισμός (ΕΟΚ) αριθ. 3721/85 του Συμβουλίου της 20ής Δεκεμβρίου 1985 για τον καθορισμό, για ορισμένα αποθέματα ιχθύων ή ομάδες ιχθύων, του συνόλου επιτρεπομένων αλιευμάτων για το 1986 και ορισμένων όρων υπό τους οποίους μπορούν να αλιευθούν (3), όπως τροποποιήθηκε τελευταία από τον κανονισμό (ΕΟΚ) αριθ. 2374/86 (4), προβλέπει τις ποσοστώσεις για βακαλάο για το 1986·

ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί·

ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων βακαλάου στα ύδατα των διαιρέσεων CIEM V b (ζώνη ΕΟΚ), VI, XII και XIV, από πλοία με σημαία του Βελγίου ή νηολογημένα στο Βέλγιο, έφθασαν τις ποσοστώσεις που είχαν διατεθεί για το 1986,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το ποσό των αλιευμάτων βακαλάου στα ύδατα των διαιρέσεων CIEM V b (ζώνη ΕΟΚ), VI, XII και XIV, από πλοία με σημαία του Βελγίου ή νηολογημένα στο Βέλγιο, εκτιμάται ότι έχει εξαντλήσει τις ποσοστώσεις που είχαν διατεθεί στο Βέλγιο για το 1986.

Απαγορεύεται η αλιεία βακαλάου στα ύδατα των διαιρέσεων CIEM V b (ζώνη ΕΟΚ) VI, XII και XIV, από πλοία με σημαία του Βελγίου ή νηολογημένα στο Βέλγιο, από την ημερομηνία εφαρμογής του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 18 Σεπτεμβρίου 1986.

Για την Επιτροπή

Antonio CARDOSO E CUNHA

Μέλος της Επιτροπής

(1) ΕΕ αριθ. L 220 της 29. 7. 1982, σ. 1.

(2) ΕΕ αριθ. L 361 της 31. 12. 1985, σ. 42.

(3) ΕΕ αριθ. L 361 της 31. 12. 1985, σ. 5.

(4) ΕΕ αριθ. L 206 της 30. 7. 1986, σ. 4.
*****

ΚΑΝΟΝΙΣΜΟΣ (ΕΟΚ) αριθ. 2571/86 ΤΗΣ ΕΠΙΤΡΟΠΗΣ

της 14ης Αυγούστου 1986

περί επαναφοράς της επιβολής δασμών ισχυόντων έναντι τρίτων χωρών για ορισμένα προϊόντα καταγόμενα από τη Γιουγκοσλαβία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τη συμφωνία συνεργασίας μεταξύ της Ευρωπαϊκής Οικονομικής Κοινότητας και της Ομόσπονδης Σοσιαλιστικής Δημοκρατίας της Γιουγκοσλαβίας (1), και ιδίως το πρωτόκολλο αριθ. 1,

το άρθρο 1 του κανονισμού (ΕΟΚ) αριθ. 3138/85 του Συμβουλίου της 6ης Οκτωβρίου 1985 περί επαναφοράς ανωτάτων ορίων και κοινοτικού ελέγχου για τις εισαγωγές ορισμένων προϊόντων καταγωγής Γιουγκοσλαβίας (2),

Εκτιμώντας:

ότι το άρθρο 1 του ως άνω πρωτοκόλλου προβλέπει ότι η εισαγωγή των προϊόντων που αναφέρονται κατωτέρω, με μειωμένους δασμούς, σύμφωνα με το άρθρο 15 της συμφωνίας συνεργασίας, υπόκειται σε ετήσιο ανώτατο όριο που αναφέρεται κατωτέρω, πέραν του οποίου μπορεί να γίνει επαναφορά των ισχυόντων δασμών έναντι τρίτων χωρών:

(σε τόνους)

1.2.3 // // // // Κλάση

του κοινού

δασμολογίου // Περιγραφή εμπορευμάτων

// Ανώτατο όριο // // // // 74.04 // Πλάκες, φύλλα και ταινίαι εκ χαλκού, πάχους πλέον των 0,15 χιλιοστομέτρων // 769 // // //

ότι οι εισαγωγές στην Κοινότητα αυτών των προϊόντων καταγωγής Γιουγκοσλαβίας έχουν καλύψει το εν λόγω ανώτατο όριο· ότι η επαναφορά επιβολής δασμών ισχυόντων έναντι τρίτων χωρών για τα εν λόγω προϊόντα επιβάλλεται λόγω της καταστάσεως της αγοράς της Κοινότητας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Από τις 18 Αυγούστου έως τις 31 Δεκεμβρίου 1986 επαναφέρονται οι ισχύοντες δασμοί έναντι τρίτων χωρών κατά την εισαγωγή στην Κοινότητα των προϊόντων που αναφέρονται κατωτέρω:

1.2.3 // // // // Κλάση

του κοινού

δασμολογίου // Περιγραφή εμπορευμάτων

// Καταγωγή // // // // 74.04 // Πλάκες, φύλλα και ταινίαι εκ χαλκού, πάχους πλέον των 0,15 χιλιοστομέτρων // Γιουγκοσλαβία // // //

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 14 Αυγούστου 1986.

Για την Επιτροπή

Nicolas MOSAR

Μέλος της Επιτροπής

(1) ΕΕ αριθ. L 11 της 14. 2. 1983, σ. 2.

(2) ΕΕ αριθ. L 304 της 16. 11. 1985, σ. 26.
*****

ΚΑΝΟΝΙΣΜΟΣ (ΕΟΚ) αριθ. 2381/86 ΤΗΣ ΕΠΙΤΡΟΠΗΣ

της 29ης Ιουλίου 1986

που καθορίζει, για το πρώτο εξάμηνο του 1986, τις αντιπροσωπευτικές αποδόσεις όσον αφορά τους σπόρους σόγιας στα γαλλικά υπερπόντια διαμερίσματα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1491/85 του Συμβουλίου της 23ης Μαΐου 1985 για την πρόβλεψη ειδικών μέτρων για τους σπόρους σόγιας (1), και ιδίως το άρθρο 2 παράγραφος 6,

τον κανονισμό (ΕΟΚ) αριθ. 2194/85 του Συμβουλίου της 2ας Αυγούστου 1985 για τη θέσπιση γενικών κανόνων που αφορούν ειδικά μέτρα για τους σπόρους σόγιας (2), και ιδίως το άρθρο 7 παράγραφος 2,

Εκτιμώντας:

ότι, για το σκοπό της χορηγούμενης ενίσχυσης σε κάθε παραγωγό σπόρων σόγιας που έχουν παραχθεί στα γαλλικά υπερπόντια διαμερίσματα, είναι απαραίτητο να καθοριστεί το ύψος της παραγωγής, με τη θέσπιση αντιπροσωπευτικής απόδοσης σε περιοχές όπου έχουν σπαρθεί και θεριστεί σπόροι σόγιας, διαφοροποιώντας το σύμφωνα με τη χρησιμοποιούμενη μέθοδο καλλιέργειας και τις αποδόσεις που παρατηρούνται στα διάφορα γαλλικά υπερπόντια διαμερίσματα·

ότι το άρθρο 15 παράγραφος 1 του κανονισμού (ΕΟΚ) αριθ. 2329/85 της Επιτροπής της 12ης Αυγούστου 1985 σχετικά με τις λεπτομέρειες εφαρμογής ειδικών μέτρων για τους σπόρους σόγιας (3), όπως τροποποιήθηκε τελευταία από τον κανονισμό (ΕΟΚ) αριθ. 602/86 (4), προβλέπει ότι η ενίσχυση που χορηγείται για τους σπόρους σόγιας οι οποίοι συγκομίσθηκαν στα υπερπόντια γαλλικά διαμερίσματα κατά το πρώτο εξάμηνο δεδομένου έτους είναι ίση με την ενίσχυση που ισχύει από τις 16 Μαρτίου του έτους αυτού, για δε το δεύτερο εξάμηνο δεδομένου έτους είναι η ενίσχυση που ισχύει από τις 16 Αυγούστου του έτους αυτού·

ότι μετά την κοινοποίηση, στην Επιτροπή, της Γαλλίας, των αποδόσεων των σπόρων σόγιας στα διάφορα υπερπόντια διαμερίσματα, διαφοροποιημένα σύμφωνα με τη μέθοδο καλλιέργειας, οι αντιπροσωπευτικές αποδόσεις πρέπει να καθοριστούν όπως αναφέρεται στο παράρτημα·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ελαίων και Λιπών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι αντιπροσωπευτικές αποδόσεις που εφαρμόζονται για τις περιοχές που έχουν σπαρθεί με σπόρους σόγιας και έχουν θεριστεί στα γαλλικά υπερπόντια διαμερίσματα είναι εκείνες που αναφέρονται στο παράρτημα.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Ιουλίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 151 της 10. 6. 1985, σ. 15.

(2) ΕΕ αριθ. L 204 της 2. 8. 1985, σ. 1.

(3) ΕΕ αριθ. L 218 της 15. 8. 1985, σ. 16.

(4) ΕΕ αριθ. L 58 της 1. 3. 1986, σ. 24.

ΠΑΡΑΡΤΗΜΑ

1.2.3.4 // // // // // Γαλλικά υπερπόντια

διαμερίσματα

// Περίοδος εφαρμογής

// Μέθοδος καλλιέργειας

// Αντιπροσωπευτική

απόδοση όσον αφορά

τους σπόρους σόγιας

τυποποιημένης ποιότητας

(100 kg/ha) // // // // // Γουιάνα // Πρώτο εξάμηνο του 1986

// Χωρίς άρδευση // 17 // // // //
*****

ΚΑΝΟΝΙΣΜΟΣ (ΕΟΚ) αριθ. 2406/86 ΤΗΣ ΕΠΙΤΡΟΠΗΣ

της 30ής Ιουλίου 1986

που καθορίζει, για τον Αύγουστο 1986, το ποσό της εισφοράς που εφαρμόζεται στην Ισπανία στα προϊόντα που υπάγονται στο καθεστώς του ελέγχου των τιμών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας,

τον κανονισμό (ΕΟΚ) αριθ. 1183/86 της Επιτροπής της 21ης Απριλίου 1986 που θεσπίζει τις λεπτομέρειες του καθεστώτος ελέγχου των τιμών και των ποσοτήτων που τίθενται στην κατανάλωση, στην Ισπανία, ορισμένων προϊόντων του τομέα των λιπαρών ουισιών (1), και ιδίως το άρθρο 14,

Εκτιμώντας ότι το άρθρο 14 του κανονισμού (ΕΟΚ) αριθ. 1183/86 προβλέπει ότι, για την περίοδο από την 1η Μαρτίου έως τις 31 Δεκεμβρίου 1986, εισπράττεται εισφορά κατά την εισαγωγή στην Ισπανία των προϊόντων που υπάγονται στο καθεστώς ελέγχου και κατά τη διάθεση στην κατανάλωση του σογιελαίου που παράγεται από εισαγομένους σπόρους· ότι η εισφορά αυτή καθορίζεται με βάση τη διαφορά μεταξύ, αφενός, της μέσης τιμής του σογιελαίου που εφαρμόζεται στην Ισπανία κατά τη διάρκεια της περιόδου 1984/85 και, αφετέρου, της τιμής του ελαίου αυτού στη διεθνή αγορά, αυξημένης με τους δασμούς που εισπράττονται στην Ισπανία επί των εισαγωγών προελεύσεως τρίτων χωρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η εισφορά που αναφέρεται στο άρθρο 14 του κανονισμού (ΕΟΚ) αριθ. 1183/86 καθορίζεται, για τον Αύγουστο 1986, σε 464,87 ECU ανά τόνο ελαίου.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιουλίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 107 της 24. 4. 1986, σ. 17.
*****

ΚΑΝΟΝΙΣΜΟΣ (ΕΟΚ) αριθ. 2322/86 ΤΗΣ ΕΠΙΤΡΟΠΗΣ

της 24ης Ιουλίου 1986

που τροποποιεί για 18η φορά τον κανονισμό (ΕΟΚ) αριθ. 610/77 περί του καθορισμού των τιμών των χονδρών βοοειδών που διαπιστώνονται στις αντιπροσωπευτικές αγορές της Κοινότητας και του πίνακα τιμών ορισμένων άλλων βοοειδών εντός της Κοινότητας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 12 παράγραφος 7,

Εκτιμώντας:

ότι τα διαθέσιμα στοιχεία με την εξέλιξη του ζωικού κεφαλαίου οδηγούν στην τροποποίηση των συντελεστών που χρησιμεύουν για τον υπολογισμό της τιμής των χονδρών βοοειδών στις αντιπροσωπευτικές αγορές της Κοινότητας·

ότι, υπό τις συνθήκες αυτές, πρέπει να προσαρμοσθεί το παράρτημα Ι του κανονισμού (ΕΟΚ) αριθ. 610/77 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1969/86 (4)·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα Ι του κανονισμού (ΕΟΚ) αριθ. 610/77 αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των ευρωπαϊκών Κοινοτήτων.

Εφαρμόζεται για πρώτη φορά στον υπολογισμό των εισφορών που ισχύουν από τις 7 Αυγούστου 1986.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 24 Ιουλίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 148 της 28. 6. 1968, σ. 24.

(2) ΕΕ αριθ. L 362 της 31. 12. 1985, σ. 8.

(3) ΕΕ αριθ. L 77 της 25. 3. 1977, σ. 1.

(4) ΕΕ αριθ. L 170 της 27. 6. 1986, σ. 24.

ΠΑΡΑΡΤΗΜΑ

«ΠΑΡΑΡΤΗΜΑ

Συντελεστές που χρησιμεύουν για τον υπολογισμό της τιμής των χονδρών βοοειδών στις αντιπροσωπευτικές αγορές της Κοινότητας

Γερμανία 18,9

Βέλγιο 3,6

Δανία 3,2

Ισπανία 6,0

Γαλλία 27,6

Ελλάδα 0,9

Ιρλανδία 10,9

Λουξεμβούργο 0,3

Κάτω Χώρες 6,2

Ηνωμένο Βασίλειο 15,4»
ΚΑΝΟΝΙΣΜΟΣ (ΕΟΚ) αριθ. 2273/86 ΤΟΥ ΣΥΜΒΟΥΛΙΟΥ

της 7ης Ιουλίου 1986

περί της εφαρμογής της απόφασης αριθ. 2/86 της Μεικτής Επιτροπής ΕΟΚ-Φινλανδίας που τροποποιεί, λόγω της προσχώρησης της Ισπανίας και της Πορτογαλίας στις Ευρωπαϊκές Κοινότητες, το πρωτόκολλο αριθ. 3 σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και με τις μεθόδους διοικητικής συνεργασίας

ΤΟ ΣΥΜΒΟΥΛΙΟ ΤΩΝ ΕΥΡΩΠΑΟΚΩΝ ΚΟΙΝΟΤΗΤΩΝ,

ιΕχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

τον κανονισμό (ΕΟΚ) αριθ. 572/86 του Συμβουλίου της 28ης Φεβρουαρίου 1986 για τον καθορισμό του καθεστώτος που εφαρμόζεται από το Βασίλειο της Ισπανίας και την Πορτογαλική Δημοκρατία κατά τις συναλλαγές με την Αυστρία, τη Φινλανδία, την Ισλανδία, τη Νορβηγία, τη Σουηδία και την Ελβετία^(1),και ιδίως το άρθρο 8,

την απόφαση των αντιπροσώπων των κυβερνήσεων των κρατών μελών, που συνήλθαν στα πλαίσια του Συμβουλίου, της 28ης Φεβρουαρίου 1986, για τον καθορισμό του καθεστώτος που εφαρμόζεται κατά τις εισαγωγές, στην Ισπανία

και την Πορτογαλία, προϊόντων που υπάγονται στη συνθήκη ΕΚΑΧ, καταγωγής Αυστρίας, Φινλανδίας, Νορβηγίας, Σουηδίας και Ελβετίας, και τα οποία καλύπτονται από τις συμφωνίες μεταξύ της Κοινότητας και των χωρών αυτών^(2), και ιδίως το άρθρο 2,

την πρόταση της Επιτροπής,

Εκτιμώντας:

ότι η συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Φινλανδίας^(3) υπογράφηκε στις 5 Οκτωβρίου 1973 και άρχισε να ισχύει την 1η Ιανουαρίου 1974

ότι η συμφωνία μεταξύ των κρατών μελών της Ευρωπαϊκής Κοινότητας ιΑνθρακα και Χάλυβα και της Κοινότητας αυτής,

αφενός, και της Φινλανδίας, αφετέρου^(4), υπογράφηκε στις 5 Οκτωβρίου 1973 και άρχισε να ισχύει την 1η Ιανουαρίου 1975

ότι, σύμφωνα με τα άρθρα 16 και 18 των πρωτοκόλλων που προσαρτήθηκαν στις συμφωνίες αυτές μετά από την προσχώρηση της Ισπανίας και της Πορτογαλίας στις Ευρωπαϊκές Κοινότητες, η Μεικτή Επιτροπή ΕΟΚ-Φινλανδίας θέσπισε την απόφαση αριθ. 2/86 που τροποποιεί το πρωτόκολλο αριθ. 3 ώστε να ληφθεί υπόψη η εν λόγω προσχώρηση

ότι πρέπει να εξασφαλιστεί η εφαρμογή της απόφασης αυτής στην Κοινότητα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την εφαρμογή της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Φινλανδίας, εφαρμόζεται στην Κοινότητα η απόφαση αριθ. 2/86 της Μεικτής Επιτροπής ΕΟΚ-Φινλανδίας.

Το κείμενο της απόφασης επισυνάπτεται στον παρόντα κανονισμό.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 9 Ιουνίου 1986.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 7 Ιουλίου 1986.

Για το Συμβούλιο

Ο Πρόεδρος

N. LAWSON

(1) EE ariu. L 56 thw 1. 3. 1986, s. 91.

(2) EE ariu. L 56 thw 1. 3. 1986, s. 119.

(3) EE ariu. L 328 thw 31. 12. 1973, s. 2.

(4) EE ariu. L 348 thw 27. 12. 1974, s. 1.

EWG:L444UMBG06.96

FF: 4UGR; SETUP: 01; Hφhe: 376 mm; 68 Zeilen; 3226 Zeichen;

Bediener: PUPA Pr.: C;

Kunde: L 444 GR 06
*****

ΚΑΝΟΝΙΣΜΟΣ (ΕΟΚ) αριθ. 2282/86 ΤΗΣ ΕΠΙΤΡΟΠΗΣ

της 22ας Ιουλίου 1986

περί καθορισμού των συντελεστών σταθμίσεως για τον υπολογισμό της κοινοτικής τιμής αγοράς του εσφαγμένου χοίρου και περί καταργήσεως του κανονισμού (ΕΟΚ) αριθ. 3430/85

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1475/86 (2), και ιδίως το άρθρο 4 παράγραφος 6,

Εκτιμώντας:

ότι η κοινοτική τιμή αγοράς του εσφαγμένου χοίρου, που αναφέρεται στο άρθρο 4 παράγραφος 2 του κανονισμού (ΕΟΚ) αριθ. 2759/75, πρέπει να καθορίζεται σταθμίζοντας τις τιμές που διαπιστώνονται σε κάθε κράτος μέλος με τους συντελεστές που εκφράζουν τη σχετική σημασία του ζωικού κεφαλαίου χοιροειδών κάθε κράτους μέλους· ότι οι συντελεστές αυτοί πρέπει να καθορίζονται βάσει του αριθμού χοιροειδών των οποίων η καταγραφή πραγματοποιείται στις αρχές Δεκεμβρίου κάθε έτους σε εφαρμογή της οδηγίας 76/630/ΕΟΚ του Συμβουλίου της 20ής Ιουλίου 1976 περί των ερευνών που πραγματοποιούνται από τα κράτη μέλη στον τομέα της παραγωγής χοίρων (1), όπως τροποποιήθηκε τελευταία από την οδηγία 86/83/ΕΟΚ (4)·

ότι, βάσει των αποτελεσμάτων καταγραφής του Δεκεμβρίου του 1985 πρέπει να προσαρμοσθούν οι συντελεστές σταθμίσεως που έχουν καθορισθεί από τον κανονισμό (ΕΟΚ) αριθ. 3430/85 της Επιτροπής(5)·

ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Επιτροπής Διαχειρίσεως Χοιρείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι συντελεστές σταθμίσεως που αναφέρονται στο άρθρο 4 παράγραφος 2 του κανονισμού (ΕΟΚ) αριθ. 2759/75 καθορίζονται στο παράρτημα του παρόντος κανονισμού.

Άρθρο 2

Ο κανονισμός (ΕΟΚ) αριθ. 3430/85 καταργείται.

Άρθρο 3

Ο παρών κανονισμός αρχίζει να ισχύει την 1η Αυγούστου 1986.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Ιουλίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 282 της 1. 11. 1975, σ. 1.

(2) ΕΕ αριθ. L 133 της 21. 5. 1986, σ. 39.

(3) ΕΕ αριθ. L 233 της 16. 8. 1976, σ. 4.

(4) ΕΕ αριθ. L 77 της 22. 3. 1986, σ. 31.

(5) ΕΕ αριθ. L 326 της 6. 12. 1985, σ. 15.

ΠΑΡΑΡΤΗΜΑ

Συντελεστές σταθμίσεως για τον υπολογισμό της κοινοτικής τιμής αγοράς του εσφαγμένου χοίρου

Βέλγιο 5,9

Δανία 9,7

Γερμανία 25,8

Ελλάδα 1,2

Ισπανία 12,9

Γαλλία 11,6

Ιρλανδία 1,0

Ιταλία 9,7

Λουξεμβούργο 0,1

Κάτω Χώρες 13,7

Ηνωμένο Βασίλειο 8,4